
Al novembre de 2001 es van marcar i alliberar 573 anguiles a s'Albufera d'es Grau, rea- 
litzant posteriorment un seguiment de totes les pesques comercials fins al 17 de gener. A 
més, una submostra de 78 animals del mateix origen es va emprar per estudiar l'edat i el 
creixement mitjançant lectura d'otòlits i el mètode de Battacharya. La mida de la pobla- 
ció amb una longitud total superior als 40 cm es va calcular amb el mètode de Petersen. 
A més, es va analitzar l'evolució del rendiment pesquer des del 1995. La longitud total 
dels exemplars capturats per la pesqueria va oscil-lar entre 27,5 i 67,5 cm, amb el gruix 
de les captures situat per sobre de la talla comercial (40 cm). Els dos mètodes emprats 
per estudiar el creixement van donar paràmetres diferents per a l'equació de von 
Bertalanffy degut a diferències en les talles estimades de dues de les cinc classes de talla 
estudiades. Ara bé, ambdós coincidiren en què els animals amb una llargària superior als 
50 centímetres pertanyen a les classes d'edat 4+ i 5+ i que els exemplars amb talles entre 
els 40 i els 50 centímetres pertanyen bàsicament a la classe 3+. La recaptura de 8 exem- 
plars amb una longitud total superior als 40 cm va permetre estimar la mida d'aquesta 
fracció de la població a començaments de novembre en 171.514 exemplars (interval de 
confiança del 95%: 82.845- 555.588), amb una biomassa de 35.312 kg. La temporada 
2001-2002 es van capturar un total de 2.725 quilograms d'anguiles de més de 40 cm de 
llargària. El volum de captures anual des del 1995 es correlaciona negativament (r=- 
0,854) amb la mitjana de la salinitat del mes d'agost posterior a l'assentament a la la- 
cuna les classes 5+, 4+ i 3+. 

Paraules clau: creixement, llacuna costanera, pesca, salinitat. 


DEMOGRAPHIC STRUCTURE OF THE EXPLOITED STOCR OF EUROPEAN 
EEL (Anguilla anguilla (Linnaeus, 1758)) FROM ALBUFERA D'ES GRAU (MINOR- 
CA). A batch of 572 eels vvas tagged and released in Albufera d'es Grau lagoon in 
Novembrer 2001. All the fishing operations conducted in the area till January 17th vvere 
checked in search of tagged animals. Population size was calculated using the Petersen’s 
method. Furthermore, a sample of 78 specimens was used to study age and growth by 
otolith reading and the Battacharya’s method. The annual evolution of eel catch since 
1995 was also analysed. Total length of commercially caught eels ranged from 27.5 to 
67.5 cm, but most were longer than 40 cm (commercial size). Although the two methods 
used for studying age and growth fitted different von Bertalanffy equations, both agreed 
in considering specimens longer than 50 cm to belong to the 4+ and 5+ age classes and 
those with a total length ranging from 40 to 50 cm mainly to the 3+ age class. All the 
recaptured specimens (8) were immature and longer than 40 cm. Calculations suggest 
that in early November the population size of eels longer than 40 cm (both immature and 
adults) was 171.514 specimens (95% confidence interval: 82.845- 555.588), with a bio- 

mass about 35.312 kg. Total catch of commercial size eels in the 2001-2002 fishing sea- 
son was 2.725 kg. Annual total catch since 1995 was negatively correlated (r=-0,854) 
with the average August salinity level after the settlement of eels belonging to the age 


classes 5+, 4+ and 3+. 

Introducció 


L'anguila (Anguilla anguilla) és un peix 
catàdrom distribuit per Europa, Àfrica al nord del 
paral-lel 25 N i les illes Canàries, Azores i 
Madeira (Lloris i Meseguer, 2000). Actualment 
es troba en regressió a tota la seva àrea de distri- 
bució, com a conseqiiéncia de la sobrepesca, la 
contaminació i la construcció d'embassaments 
que li barren el pas cap al curs mig dels rius 
(Brusié, 1989). Per aquest motiu, es considera 
vulnerable a Espanya (Doadrio, 2001) i en perill 
a Balears (Mayol et al., 2000). 

L'anguila ha estat objecte de pesca a 
s'Albufera d'es Grau com a mínim des del segle 
XVIII (Cleghorn, 1751, Armstrong, 1752, 
Hasburgo-Lorena, 1982). Fins mitjans del segle 
XX, es tractava d'una espècie secundària, ja que 
l'objectiu dels pescadors professionals eren les 
llisses (Família Mugilidae) i les cabeçudes 
(Atherina boyeri). Quan aquestes espècies van 
deixar de ser apreciades localment, l'anguila va 
passar a ser l'espècie diana, fet que va obligar a 
substituir els bolitxos i la pantena pels gànguils o 
bussons. 

Actualment, la pesca professional d'a- 
questa espècie a s'Albufera d'es Grau està regu- 
lada per la Direcció del Parc Natural, que anual- 
ment concedeix una única llicència. Ara bé, no hi 
ha limitació en el nombre i les característiques de 
l'ormeig emprat ni cap mena de quota de captu- 
res. L'única limitació la imposen els mateixos 
pescadors, que només comercialitzen els exem- 
plars amb un pes individual superior als 100 g i 
una longitud total superior als 40 cm. L'objectiu 


d'aquest estudi és determinar l'estructura 
demogràfica de l'estoc explotat, per contribuir a 
millorar la seva gestió. 


Material i mètodes 


L'estudi s'ha realitzat durant la temporada 
de pesca 2001-2002. Els pescadors professionals 
van calar els gànguils per primer cop a comença- 
ments de novembre i a finals de mes ja s'havien 
pescat 970 kg d'anguiles. Entre els dies 22 i 24 
de novembre es van marcar 573 anguiles, triades 
aleatòriament entre els exemplars provinents de 
quatre sectors diferents de la llacuna (Llimpa- 
Comportes, Santa Madrona, Na Verda i Sa Taula) 
abans de ser seleccionades pels pescadors. Els 
animals van ser anestesiats amb MS-222 (60 
mg/l), mesurats (tongitud total, fins al mil-limetre 
més proper), pesats (pes viu, fins a la décima de 
gram més propera) i marcats mitjançant quatre 
cremades realitzades al costat esquerre del cos 
amb l'ajut d'un soldador escalfat a 450 °C. 
Proves de laboratori prèvies havien demostrat 
que aquestes marques duren un mínim de dos 
mesos, són bones de veure, no s'infecten, no cau- 
sen mortalitat i no alteren el comportament dels 
animals (Cardona, dades no publicades). La 
posició de les marques en relació a la línia lateral 
va permetre el reconeixent de la zona d'origen de 
cada animal, però no diferenciar-los individual- 
ment. 

Una vegada marcats, els animals es van 
posar en un contenidor de reanimació durant uns 
30 minuts i posteriorment es van estabular en 

bosses de malla submergides a la llacuna. El 26 
de novembre van ser alliberats a la mateixa zona 
on s'havien capturat. 


a) Edat i creixement 

Una mostra de 78 animals capturats durant 
el mes de novembre es va emprar per estudiar l'e- 
dat i el creixement. Els exemplars es van sacrifi- 
car exposant-los a una atmosfera saturada de for- 
mol. Menys de cinc hores després del sacrifici 
van ser mesurats i pesats en fresc. Es va determi- 
nar l'estat sexual mitjançant l'examinació de les 
gònades i se'ls van extreure ambdós otòlits. 
Aquests es van rentar amb aigua i aixugar amb 
un pedaç, essent emmagatzemats en sec fins a la 
seva lectura. Abans de realitzar-la, els otòlits es 
van tractar amb xilol com a mínim durant un 
quart d'hora. La lectura es va fer en el mateix 
xilol, amb llum transmesa i a 25 augments (Arias 
i Drake, 1985). Un cop feta la lectura, es va 
mesurar el radi de l'otòlit i el radi fins al límit del 
primer anell clar, amb l'objectiu de retrocalcular 
la llargària de l'animal en el moment de formació 
de la primera marca de repòs posterior a la meta- 
morfosi. 

Paral-lelament, es va estudiar el creixe- 
ment mitjançant el mètode de Battacharya (King, 
1995) aplicat a les captures de Llimpa- 
Comportes, l'única zona on era possible reconèi- 
xer diferents cohorts en base a les freqiiéncies de 
talles. 


b) Mida de la població 

La primera pesca posterior a l'allibera- 
ment es va fer el dia 29 de novembre. 
Posteriorment, es van controlar totes les pesques 
fetes fins el dia 17 de gener (un total d'11 pes- 
ques), encara que els pescadors van continuar 
treballant fins al maig. En cada sortida de pesca, 
es contaven els exemplars capturats a cada zona, 
es comprovava si portaven cap marca i, en cas 
afirmatiu, es feia la lectura de la mateixa i es 
mesurava l'animal. Si l'animal superava els 50 
cm de longitud total, se’! sacrificava per determi- 
nar el grau de maduració. La resta d'animals cap- 
turats passaven a estabulació. 

La mida de la població s'ha calculat amb 
el mètode de Petersen (Seber, 1982, Ring, 1995, 
Greenwood, 1996), emprant l'equació 


N= ((nit1)(n2+1)/(mo+1))-1 


on N és la mida estimada de la població, n1 és el 
nombre d'animals marcats i alliberats en la pri- 
mera ocasió, nz és el nombre total d'animals cap- 
turats a la segona ocasió i m2 és el nombre d'ani- 
mals marcats i recapturats. 

L'interval de confiança del 95% s'ha cal- 
culat mitjançant l'equació 


VV, Vas p + [1.96 (p(1-p)(1-(m/n)/(m-1))2 + 1/2n2) 


on p= m/m i Wi/m i VV:/n: donen els límits de 
l'intèrval de confiança de N. 


c) Rendiment pesquer 

Per estudiar l'evolució del rendiment pes- 
quer, s'ha recollit les dades disponibles a l'ofici- 
na del Parc Natural des de la temporada 1995- 
1996, així com les dades de salinitat recollides 
pels autors des de 1990. 


Resultats 


a) Edat i creixement 

La llargària dels exemplars capturats va 
oscil-lar entre 27,5 i 67,5 cm, representant els 
exemplars de talla comercial el gruix de les cap- 
tures (Fig. 1). Encara que a la zona de Limpa- 
Comportes es redueix la importància de les clas- 
ses de talla més petites, Sa Taula és l'única zona 
on la talla mitjana de les captures és significati- 
vament superior a la de la resta d'estacions (Sa 
Taula 48,026,5 cm, Llimpa-Comportes 46,7+9,0 
cm, Santa Madrona 44,9+7,6 cm i Na Verda 
45,4+7,02) (ANOVA, p<0,05). Pel que fa al pes, 
va oscil-lar entre els 30 i els 554,6 grams. 
Longitud total i pes es correlacionen fortament 
(r=0,974; t de Student, P<0,05), segons l'equació 


P = 0,001 LT: 


on P és el pes viu i LT és la llargària total de l’a- 
nimal. 

La Fig. 2 mostra les corbes de creixement 
del l'anguila a s'Albufera d'es Grau calculades a 
partir de la lectura dels otòlits i amb el mètode de 
Battacharya. S'ha de tenir en compte que la 

Fig. 1. Distribució de talles de les anguiles capturades en operacions de pesca comercial al novembre de 2001 a 
s'Albufera d'es Grau. 
Fig. 1. Length-frequency plots of eels caught by professional fishermen in Albufera d'es Grau in November 2001. 

major part dels animals s'assenten a la llacuna 
entre l'octubre i el març, amb un pic al desembre 
(Cardona, dades no publicades). Per tant, els ani- 
mals capturats al novembre estan a punt de for- 
mar un nou anell i les llargàries indicades venen 
a ser les que corresponen a les del proper aniver- 
sari. L'existència d'una bona correlació entre la 
longitud total i el radi del otòlit (r=0,797; t de 
Student, P20,05) permet, a més, calcular la talla 
dels animals de la classe 0+ al novembre poste- 
rior al seu assentament mitjançant l'equació 


LT=-0,26+41,9r 


on LT és la llargària de l'animal en centímetres i 
r és el radi major de l'otòlit en mil-límetres. A 
partir de les lectures dels otòlits realitzades a 
s'Albufera d'es Grau es pot calcular que la 
llargària mitjana dels animals de la classe 0+ al 
novembre és de 9,95 + 1,05 cm. 

L'equació de von Bertalanffy calculada a 
partir de la lectura dels otòlits, i assumint que la 


p=0,04 p=0,08 


longitud total (cm) 
= N w A a o 
o o o o o O o 


0 1+ 2t 


metamorfosi es produeix bàsicament al desem- 
bre, és la segiient 


Lt= 62,07(1-el0550069) 


L'equació de von Bertalanffy calculada a 
partir del mètode de Battacharya, i assumint que 
la metamorfosi es produeix bàsicament al desem- 
bre, és la segiient: 


Lt= 1 49,79( 1- eroseste1 65) 


Com es pot observar, tant la llargària 
asimptòtica com la taxa de creixement són molt 
diferents segons el mètode emprat. Ara bé, 
aquestes diferències són originades pels animals 
de les classes d'edat 1+ i 3+, ja que no existeixen 
diferències estadísticament significatives entre 
les talles mitjanes proporcinades pels dos mèto- 
des per al exemplars de les classes d'edat 2+, 4+ 
i 5+ (Fig. 2). Per tant, i malgrat les diferències 
observades entre els dos mètodes, sembla clar 


p=0,04 p=0,98 p=0,98 


3+ 4+ 5+ 


classe d'edat 


—a— Battacharya —o— otòlits 





Fig. 2. Corbes de creixement de l'anguila a s'Albufera d'es Grau, calculades mitjançant el mètode de Battacharya 
i la lectura dels otòlits. Les barres verticals representen la desviació estàndard. Els nombres indiquen el nivell de 
significació de la prova t de Student per a la llargària mitjana d'una mateixa classe d'edat. 

Fig. 2. Growth curves of eel in Albufera d'es Grau, in agreement with Battacharya’s method and otolith reading. 
Vertical bars show standard deviation. Figures show the signification level for Student's t test. 

que els animals amb una llargària superior als 50 
centímetres pertanyen a les classes d'edat 4+ i 5+ 
i que els exemplars amb talles entre els 40 i els 
50 centímetres pertanyen bàsicament a la classe 
3+ i, en menor proporció, la 2+. L'observació de 
les gònades ha permès comprovar que el 91,290 
dels exemplars amb talla superior als 50 centí- 
metres són adults. 


b) Mida de la població 

El mètode de Petersen requereix que 
durant l'experiment no hi hagi reclutament ni 
emigració i es recapturin un mínim de set exem- 
plars. Les anguiles no creixen a temperatures 
inferiors als 11°C (Ravagnan, 1992) i entre el 
novembre i el gener la temperatura de l'aigua a 
s'Albufera d'es Grau se situa per davall dels 
12°C (Pretus, 1989, Cardona, 1990) motiu pel 
qual no cal esperar creixement durant aquesta 
època ni incorporació a la pesqueria d'aquells 
animals que no eren prou grans per ser capturats 
quan va començar la pesca. Ara bé, una part de la 
població emigra, ja que els adults aprofiten la 
connexió amb la mar per realitzar la migració 
reproductiva. Aquest fet queda demostrat per 
l'absència de recaptures d'animals adults (Taula 
1), malgrat haver-se alliberat 146 exemplars mar- 
cats. Per tant, el mètode de Petersen només es pot 
aplicar als exemplars immadurs, que representen 
el 70,86% dels exemplars marcats. Tampoc s'ha 
recapturat cap exemplar de menys de 40 centí- 
metres (Taula 1), malgrat haver-se marcat 103, el 


longitud total 


Data recaptura 


que suggereix una capturabilitat inferior a la dels 
immadurs de major talla. Per tant, hem aplicat el 
mètode de Petersen només als exemplars imma- 
durs amb una llargària superior als 40 cm (324 
animals marcats i alliberats). 

S'han recapturat un total de 8 exemplars 
marcats (Taula 1). El primer va aparèixer només 
quatre dies després de ser alliberat a l'extrem 
oposat de s'Albufera, el que demostra una bona 
barreja dels animals marcats amb la resta de la 
població. De fet, només tres animals han estat 
recapturats a la zona d'alliberament. Tots els ani- 
mals recapturats feien més de 40 centímetres de 
llargària i només un superava els 50 centímetres, 
aquest exemplar, però, no tenia les gònades 
desenvolupades, motiu pel qual es devia compor- 
tar con un immadur i com a tal se l'ha considerat. 
Per tant, s'ha calculat la mida de la població d'a- 
nimals immadurs amb talla superior als 40 centí- 
metres considerant que m (nombre d'animals 
marcats i alliberats en la primera ocasió) és 324, 
m (nombre total d'animals capturats a la segona 
ocasió) és 2.444 i m (nombre d'animals marcats 
i recapturats) és vuit. El resultat és que a finals de 
novembre de 2001 existia una població de 
113.517 exemplars, amb un interval de confiança 
del 95% situat entre 56.440 i 376.744. 

Si tenim en compte el percentatge d'ani- 
mals de més de 50 centímetres present a les cap- 
tures realitzades a cada zona i la contribució que 
fa cadascuna d'elles a les captures totals (veure 
apartat següent), i a més assumim una capturabi- 
litat similar per a tots els exemplars de més de 40 
cm, podem calcular l'existència a finals de 


localitat 
recaptura 


localitat d'origen 





40,0 cm 
43,5 cm 
49,1 cm 
42,0 cm 
39,5 cm 
40,1 cm 
56,5 cm 
(immadura) 
50,0 cm 


30 novembre 
6 desembre 
7 desembre 
18 desembre 
30 desembre 
30 desembre 
17 gener 


17 gener 


Taula 1. Exemplars marcats i recapturats 


Table 1. Tagged and recaptured specimens. 





Sa Taula 

Sta. Madrona 
Sa Taula 

Na Verda 
Sta. Madrona 
Sta. Madrona 
Llimpa 


Sta. Madrona 
Na Verda 
Llimpa 

Sta. Madrona 
Sta. Madrona 
Sta. Madrona 
Llimpa 


Na Verda Llimpa 

novembre d'uns 58.210 exemplars de més de 50 
centímetres. Ara bé, un 8,89o d'aquests exem- 
plars són immadurs i per tant ja han estat inclo- 
sos al càlcul anterior, el que redueix la població a 
53.888 animals adults, amb un interval de con- 
fiança del 95% situat entre 26.405 i 178.844. 

A tot açò s'han d'afegir els exemplars cap- 
turats fins el dia del marcatge i no alliberats un 
altre cop a la llacuna. La seva biomassa era de 
820 quilograms, coneixent la contribució de cada 
zona al volum total de captures (veure apartat 
final) i la distribució de talles a cada zona (Fig. 
1), es pot calcular que s'havien capturar 2.665 
animals immadurs i 1.444 animals adults. 

En conjunt, aquests càlculs indiquen què al 
començament de la temporada de pesca existien 
a s'Albufera 55.332 anguiles adultes i 116.182 
anguiles immadures amb una longitud tota) supe- 
rior als de 40 cm, amb una biomasa de 17.263 kg 
i 18.049 kg respectivament (assumint un pes mig 
individual de 312,0 i 163,8 g respectivament). No 
ha estat possible avaluar la mida de la població 
d'animals de menys de 40 cm de llargària, dona- 
da la manca de recaptures i una capturabilitat cla- 
rament interior a la dels exemplars immadurs de 
major talla. 

La temporada 2001-2002 es van capturar 
un total de 2.725 kg d'anguiles de talla comer- 
cial, el que significa la captura de 8.857 exem- 
plars immadurs més de 40 cm i de 4.799 adults. 
Açò equival al 7,690 i al 8,990 de la població cal- 
culada per a cada grup. Si assumim que un exem- 
plar de la classe 3+ no emigrarà fins arribar a la 
classe 5+, significa que pasarà tres temporades 
de pesca exposat a la seva captura a s'Albufera. 
Hi ha un cert risc de ser capturat abans d'arribar 
als 40 cm de longitud, però aquests animals es 
retornen vius a la llacuna i per tant es pot assumir 
l'absència de mortalitat. Per tant, la possibilitat 
de morir com a conseqiiéncia de la pesca és del 
25,490. Si ens situem en el pitjor dels casos i 


assumim que la població present correspon al. 


límit inferior de l'interval de confiaça, llavors es 
capturen anualment un 1590 dels immadurs de 
més de 40 cm i un 17,23% dels adults, el que sig- 
nifica una probabilitat morir abans d'abandonar 
la llacuna del 69,590. 


c) Rendiment pesquer 

El seguiment de les captures durant la tem- 
porada 2001-2002 ha permès establir que entre el 
novembre i el gener, el 18,0% dels exemplars es 
capturen a Llimpa-Comportes, el 31,190 a Santa 
Madrona, el 29,6% a Na Verda i el 21,3 90 a Sa 
Taula. En quant a biomassa, Llimpa-Comportes 
aporta el 20,790, Santa Madrona el 28,5%, Na 
Verda el 27,090 i Sa Taula el 23,890. 

En els darrers set anys, el volum mig de 
captures de talla comercial ha estat de 1.433,7 + 
762,82 kg, el que implica un rendiment mig de 
19,91 + 10,59 kg/ha (Fig. 3). Existeix una forta 
correlació negativa (r=-0,854; t de Student, 
P<0,05 ) entre la captura total anual d'animals de 
talla comercial (en quilograms) i la mitjana de la 
salinitat a) mes d'agost dels anys en què es van 
assentar a la llacuna les classes 5+, 4+ i 3+ (Fig. 
3). L'equació que relaciona ambdós paràmetres 
és 


C = 3149,73-52,4S 


on C és la captura anual i S és la salinitat estiuen- 
ca mitjana dels anys en què es van assentar a la 
llacuna les classes 5+, 4+ i 3+. 


Discussió 


Establir l'edat de l'anguila és complicat, ja 
que no sempre es pot emprar el mètode de 
Battacharya (Mallavva i Lecomte-Finiger, 1992) i 
la lectura d'otòlits no sempre dóna resultats con- 
gruents (Deelder, 1976, Voellestad i Naesje, 
1988, Holmgren, 1996, Svedaerng et al., 1998). 
En el present estudi, ambdós mètodes donen 
resultats prou semblants com per poder afirmar 
que a s'Albufera el creixement és ràpid, que no hi 
ha anguiles de més de set anys d'edat i que el 
gruix de la captura està format per animals de les 
classes 3+, 4+ i 5+. 

A altres llacunes mediterrànies, el gruix de 
la captura està format per animals més joves i 
més petits (Lecomte-Finiger, 1982, Arias i Drake 
1985, Mallavva i Lecomte-Finiger, 1992, 
Cardona, 1993), fet que es pot interpretar com 
una conseqiiéncia d'una major pressió pesquera 

Fig. 3. Evolució interanual de la salinitat de s’ Albufera d'es Grau al mes d'agost (dalt), del volum de captures d'an- 
guiles de talla comercial (centre) i relació entre el volum de captures de talla comercial i la mitjana de la salinitat 
al mes d'agost posteriors a l'assentament de les classes d'edat 3+, 4+ i 5+ (baix). 

Fig. 3. Interannual profile of the salinity level recorded in August in Albufera d'es Grau (top), of commercial size 
eel catch (middle) and relationship between fished eel biomass and the average of the salinity levels recorded in 
August after the settlement of the age classes 3+, 4+ and 5+ (bottom). 

sobre la població. Açò es correspon també amb 
rendiments inferiors als enregistrats a s'Albufera 
(Lecomte-Finiger, 1982; Arias i Drake, 1985, 
Rossi et al., 1988, Cardona, 1993), encara que 
l'elevada salinitat de moltes d'aquestes llacunes 
també podria explicar aquests baixos rendiments. 
El fet que a s'Albufera existeixi una forta corre- 
lació entre la mitjana de la salinitat al mes d'a- 
gost posterior a la temporada d'assentament i el 
rendiment pesquer s'explica perquè als anys plu- 
josos (salinitat baixa a l'estiu) la gola roman 
oberta més temps, fet que afavoreix l'assenta- 
ment d'angules. En aquest sentit, la gestió hídri- 
ca de la llacuna des de la creació del Parc Natural 
ha estat molt positiva, ja que ha permès incre- 
mentar el rendiment pesquer, segurament gràcies 
a una millora de l'assentament. 

En conjunt, la pressió pesquera sobre la 
població d'anguila és intensa, però sostenible, 
llevat que la mida real de la població estigui a 
prop del límit inferior de l'interval de confiança. 
Per un costat, el fet d'alliberar els animals de 
menys de 100 g té un efecte positiu, ja que opti- 
mitza l'explotació de l'estoc. Per altra banda, la 
batimetria de la llacuna fa que només es puguin 
calar gànguils a les cales, quedant lliure de pres- 
sió la cubeta central. 

Les dades disponibles suggereixen què es 
pot mantenir l'actual esforç de pesca, però no 
incrementar-lo. També s'hauria d'establir legal- 
ment una talla mínima de 40 cm o 100 g, ja que 
actualment la decisió de retornar a les anguiles 
més petites a la llacuna depen exclusivament dels 
pescadors. De fet, a altres zones d'estan comer- 
cialitzant anguiles més petites (Arias i Drake, 
1985, Lloris i Meseguer, 2000), amb el risc de 
que aquesta pràctica s'acabi estenent a 
s'Albufera. També seria raonable fixar una quota 
màxima de captures, en base a l'equació que 
correlaciona la salinitat l'agost posterior al reclu- 
tament de les classes 3+,4+ i 5+ amb la captura 
d'animals de més de 40 cm. Pel que fa a la ges- 
tió de les comportes, s'ha d'intentar mantenir la 
salinitat més baixa possible i garantir l'existència 
de connexió amb la mar entre el novembre i el 
març per permetre l'assentament. 


Agraiments 


En David López i n'Òscar García van 
col-laborar en les operacions de marcatge. Els 
pescadors professionals de la llacuna i la direcció 
del Parc Natural han donat tota mena de facilitats 
per dur a terme l'estudi. El projecte ha estat 
finançat per la Conselleria de Medi Ambient del 
Govern de les Illes Balears. 

